|  |  |  |
| --- | --- | --- |
| **Тақырып:** | **Табиғат және менің қауіпсіздігім** | |
| **Оқыту мақсаты** | 3.2.3.2 геологиялық және табиғи-климаттық апаттар туындаған жағдайдағы өзін-өзі ұстау ережелерін  құрастыру. | |
| **Сабақтың**  **мақсаттары**  **(Күтілетін**  **нәтижелер)** | **Барлық оқушылар:**  – табиғат катаклизмдерінің не екендігін білетін болады;  – төтенше жағдай кезіндегі қауіпсіздік техникасының қағидаларын сақтайтын болады.  **Көптеген оқушылар** өзінің жеке қауіпсіздігіне және айналасындағы адамдардың қауіпсіздігіне саналы түрде  және жауапкершілікпен қарайтын болады.  **Кейбір оқушылар:**  – өзінің тұрып жатқан аймағында қандай төтенше жағдайлар орын алуы мүмкін екендігін зерттейтін  болады;  – төтенше жағдай кезіндегі өзін-өзі ұстау қағидаларын құрастыратын болады. | |
| **Тілдік мақсат** | **Оқушылар** табиғатта немесе қоғамда төтенше оқиға болған кезде тез ұғынып, дұрыс әрекет ететін  болады.  **Пәндік лексика және терминология**:  Табиғат катаклизмдері, төтенше жағдайлар, қауіпсіздік техникасы.  **Диалогке/хатқа арналған пайдалы фразалардың топтамасы**.  Аман қалудың, тірі қалудың басты постулаты – кез келген, ең қиын жағдайлар кезінде адам өз  денсаулығы мен өмірін сақтай алады және сақтауға міндетті.  **Талқылауға арналған сұрақтар:**  – «Төтенше жағдай» сөз тіркесінің мағынасын қалай түсінесіңдер?  – Төтенше жағдайлар министрлігі дегеніміз не?  – Төтенше жағдайлар кезінде өзіңді қалай ұстаған жөн?  **Хат:**  шумақ құрастыру . | |
| **Алдыңғы**  **білімдер** | Табиғат құбылыстары | |
| **Сабақ жоспары** | | |
| **Сабақ кезеңдері** | **Жоспарланған іс-әрекет** |  |
| **Ой қозғау**  **1 мин** | Мұғалім: Балалар, бізді қоршаған орта, мәселен, жан-жануарлар, өсімдіктер, өзен-көлдер,  таулар, Жер, Күн, Ай, Жұлдыз және басқа да аспан денелері, сонымен қатар, табиғи  құбылыстар, жауынның жауғаны, найзағайдың ойнағаны, желдің соққаны, бәрі-бәрі  табиғатты құрайды. Демек, табиғаттың да жаны бар. Ол да дем алады. Бүгін біз сабағымызда  табиғатта болатын төтенше жағдайларды сөз ететін боламыз. Сабағымызды бастаймыз.  Өмір – адамға берілген баға жетпес қымбат сый. Өмір сүру құқығы барлық адамға бірдей  беріледі, бірақ оны мәнді, мағыналы және бақытты қылып өткізу әр адамның өзіне  байланысты. Алайда біз алдымызда не күтіп тұрғанын, қандай қауіпті жағдайлар боларын  білмейміз. Қай заманда да адам өз өміріне төнген түрлі қауіптермен, мысалы, табиғат  катаклизмдері, түрлі ауру-індеттер және басқа да қауіптермен аман қалу мақсатында күресіп  келген.  Ұлы суретшілер табиғаттың сұрапыл күшіне таңдана, тамсана отырып, өздерінің  шығармаларында дүлей апаттарды керемет бейнелеген.  **«Виртуалды экскурсия»**  – Осы құбылыстарды бір сөзбен қалай атауға болады? (Табиғи апат) |  |
| **Жаңа сабақ 35мин** | **Оқулықтағы «Талқылау» тапсырмасы бойынша жұмыс жасау.**  Мұғалім: «Төтенше жағдай» сөз тіркесін қалай түсінеміз?  Төтенше жағдай дегеніміз – көптеген адамдарға қатер төндіретін қауіп. Берілген  анықтаманы оқушылар талқылайды, қаншалықты дәл берілгендігі жайында өз ойларын  айтады, қажет болса өзгерістер мен толықтырулар енгізеді. Төтенше жағдайлар табиғи,  техногенді және экологиялық болып бөлінеді. Біз сендермен табиғи төтенше жағдайлар  жайын сөз ететін боламыз.  – Адам өміріне қауіп төндіретін апат түрлерін атаңдаршы (жер сілкінісі, дауыл, сел, өрт және  т.б.).  **Ж. Оқулықтағы тапсырманы орындау.**  **Берілген тапсырмамен жұмыс жасау.**  Мұғалім: Төтенше жағдайлармен қарапайым адам бір өзі күресе ала ма?  Төтенше жағдайлар кезінде тез арада көмекке келетін адамдардың мамандығы қалай аталады,  кім біледі? Қандай төтенше жағдай болмасын, мысалы, өрттің шығуы, селдің жүруі, жер  сілкінісі орын алуы кезінде біз тек қана сол адамдардың көмегіне жүгінеміз. Олар  құтқарушылар деп аталады.  Құтқарушылар дегеніміз – арнайы білім алған, түрлі дайындықтан өткен, төтенше оқиға орын  алған жерде адамдарға көмек көрсетуге арналған барлық қажетті құралдармен жабдықталған  құтқару қызметінің адамдары.  Кез келген жағдайда құтқарушылар көмекке бірінші болып келеді. Олар – басқа да  мамандықтардың, атап айтсақ, дәрігер, барлық санаты бар жүргізуші, өрт сөндіруші, сүңгуір,  альпинист, кинолог, механик, газ-электр дәнекерлеушінің дағдыларын үйренген, бойына  жинаған әмбебап мамандар. Құтқарушылар үнемі дайындық жағдайында отыратын және  қандай да бір жазатайым оқиғаға байланысты дабыл қағылса, жедел түрде қимылдап, көмекке  ұмтылады.  Егер адам денсаулығына, өміріне қауіп төндіретін жағдайларға кезігіп жатсаңдар, дереу  құтқару қызметінің бірегей 112 нөміріне қоңырау шалу жеткілікті. Қоңырау шалынған  соң білікті маман бірнеше секундтың ішінде көмекке кімді жіберу керек екендігін  анықтайды. Сонымен қоса, құтқарушылар өз жұмысын қалай атқарды, дер кезінде  көмек көрсете алды ма деген мәселелерге бақылау жүргізеді.  – Төтенше жағдайға тап болған адамдар өздерін қалай ұстау керек, қалай ойлайсыңдар?  **(Т) Берілген тапсырманы орындау.** Жаппай тексеру. Мұғалім төтенше жағдай кезінде  қандай дұрыс әрекеттер жасау керектігін түсіндіріп береді.  Қазақстан жерінде жиі болатын табиғи апат.  Жер сілкінісі дегеніміз – жерасты дүмпуі күштерінің әсерінен Жердің беткі қыртысының  тербелуі. Бұл апат түрін барлық адам біледі десек те болады. Бәлкім, кейбіреулері оның куәсі  болуы да мүмкін. Еліміздің оңтүстігінде орналасқан биік таулар аймағы сейсмикалық қауіпті  аймақ болып табылады. Мұнда жер сілкінісі жиі қайталанып тұрады. Осындай табиғат  апатының жақындап келе жатқандығын халыққа алдын ала ескерту үшін Сейсмология  институты жаңа технологияларды пайдалану арқылы күнделікті жерасты дүмпуін зерттеп  отырады.  Жер сілкінісінің адам өміріне тигізетін зардабы мол. Апат кезінде үйлер, ғимараттар қирауы,  өрт шығуы мүмкін. Біздің тұрып жатқан үйлеріміздің материалы әртүрлі. Сондықтан олардың  жер сілкінісіне беріктігі де әрқилы дәрежеде болуы мүмкін. Ағаштан және бөренеден  тұрғызылған үйлер ең қауіпсіз болып табылады. Кірпіштен және панельден салынған  үйлердің беріктігі құрылыс материалы мен пайдалану жағдайларына байланысты.  Әйнектелген ғимараттар жерасты дүмпуі болса, әйнек сынықтарының сынып, шашылуымен  өте қауіпті. Ол жағдай сыртта тұрған адамға да қатер төндіреді.  Оқулықтағы «Жер сілкінісі кезіндегі іс-әрекеттер» тапсырмасы  **Ұжымдаса отырып, Жадынаманы құрастыру**.  Ғимараттың теңселуін сезсеңдер, үдеп келе жатқан гуілдің және сынған әйнектің дыбысын  естісеңдер, үрейге берілмеңдер, тез арада ғимараттан шығыңдар. Далада болған кезде  ғимараттың жанында тұрмаңдар, ашық алаңға өтіңдер. Егер еріксізден ғимарат ішінде қалып  қойсаңдар, қауіпсіз жерге, мәселен, ішкі қабырғаға, бұрышқа, ішкі қабырға ойығына немесе  көтергіш тірек астына тұрыңдар. Егер мүмкіндік болса, үстелдің астына тығылыңдар,  терезелер мен ауыр жиһаздардың қасынан аулақта болыңдар. Егер үйіндінің астында қалып  қойсаңдар, жағдайға қарап, аяқ-қолдарыңды қимылдатып көріңдер. Егер қан кетіп жатса,  қолдағы бар құралдармен оны тоқтатуға тырысыңдар. Ыңғайланып алып, денсаулыққа зиян  келтіріп тұрған өткір, үшкір қалдықтардан құтылыңдар. Босқа айқайламауға тырысыңдар.  Одан гөрі металдан жасалған бұйыммен плитаны тақылдатқан жақсы. Жақын маңнан  адамдардың дауысы естіліп жатса, көмек сұрау керек.  **(Ө) Берілген тапсырманы орындау**.  Орындалған жұмысты жаппай көрсету.  (**Т) Жағдайды іс жүзінде көрсету. Карточкалар бойынша.**  № 1 карточка  Жер сілкінісі кезінде сендер үйде немесе мектепте болдыңдар. Іс-әрекеттерің қандай болады?  № 2 карточка  Сел кезінде үйде болдыңдар. Іс-әрекеттерің қандай болады?  № 3 карточка  Өрт кезінде сендер үйде болдыңдар. Іс-әрекеттерің қандай болады? |  |
| **Рефлексия**  **3 мин** | Мұғалім: Сендер ешқашан адам өміріне қауіп келетін жерлерде болмайсыңдар және табиғи  апаттарға тап келмейсіңдер деп үміттенгіміз келеді. Алайда сондай жағдайлар болып  жатса, ең бастысы, сабырлық сақтаңдар және сабақта айтылған барлық нәрселерді еске  түсіріңдер.  «**Мен Құтқару қызметіне қоңырау соғамын**» рөлдік ойыны және берілген тапсырманы  орындау. | |
| **Үй тапсырмасы**  **1 мин** | **Оқулықтағы «Топпен жұмыс жасаймыз»** тапсырмасын үлкендердің көмегімен Ғаламтор  ресурстарын және қосымша әдебиеттерді пайдалана отырып орындауларыңа болады. | |